อยากถามคุณค่ะ คือหนูประจำเดือนมาล่าสุดวันแรกวันที่13ส.ค. มี3-4 วันจำไม่ได้ค่ะ จากนั้นมีเพศสัมพันธ์กับแฟนช่วงสิ้นเดือน ป้องกันบ้างไม่ได้ป้องกันบ้างแต่ไม่เคยปล่อยใน จนถึงวันนี้ 25/9/62 ประจำเดือนยังไม่มาเลยค่ะ อยากทราบว่ามีโอกาสเสี่ยงตั้งครรภ์ไหมคะ?
สวัสดีค่ะ การมีเพศสัมพันธ์ หากไม่ได้ใส่ถุงยางอนามัยและใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ใส่ถุงยางอนามัยป้องกัน ก็จะมีโอกาสตั้งครรภ์ประมาณ 2%ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหากตรวจไม่พบการตั้งครรภ์ และหลังจากนี้ จะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น